text: Vænta rættiligt brak ímóti Georgia
text: #000002
text: Mikukvøldið kl. 19 spæla føroysku flogbóltskvinnurnar annan dystin í evropeisku Silvurliguni, og hóast tær taptu 3-0 fyri Montenegro í fyrsta dystinum í kappingini leygardagin, so eru vónirnar til dystin í morgin ímóti Georgia nógv betri. Serliga tí Georgia ikki er líka sterkt sum Montenegro; nakað sum eisini sást í dystinum hjá Georgia ímóti Portugal sunnudagin, har Portugal vann 3-0 (25-13, 25-12, 25-18). Tað úrslitið minnir um tað hjá Føroyum ímóti Montenegro, har settini endaðu 9-25, 7-25 og 20-25. Portugal og Montenegro eru styrkismett ávikavist nr. 28 og 27 í Europa, og Føroyar og Georgia eru styrkismett ávikavist nr. 35 og 34.
text: #000003
text: Tølini leggja í hvussu er upp til rættiligt flogbóltsbrak í høllini á Hálsi mikukvøldið kl. 19.Georgiska flogbóltssøganGeorgia hevur eina ferð verið við í EM-endaspælinum – tað var í 2017 – men tað var ikki tí liðið tá hevði framúr dygdir, men tí landið saman við Aserbadjan var vertur fyri kappingina. Georgia tapti allar sínar fýra dystir og endað aftast av teimum 16 londunum, sum vóru við.
text: #000004
text: Í Silvurliguni, sum á fyrsta sinni var býtt upp í Gull- og Silvurligu í 2018, hevur Georgia verið við tvær ferðir áður; í 2018 og 2019, og hevur vunnið ein av sínum tilsamans 12 dystum í kappingini. Tað var tá Georgia vann 3-0 á Ísrael í 2018. Aftrat tí hevur Georgia einans vunnið eitt sett; tað var í 3-1 tapi fyri Eysturríki í somu kapping.
text: #000005
text: Men áðrenn Silvur- og Gullligan vóru stovnaðar, varð spælt í eini felags evropeiskari ligu, og í henni var Georgia við í 2015 og 2018. Úrtøkan var 16 tap í 16 dystum, og 4 vunnin sett tilsamans.
text: #000006
text: Flogbóltur: Stórsteypadystir í Høllini á Hálsi.
text: #000010